Foto: Jung Yeon-Je/AFP via Getty Images KXDR yetakchisi Kim Chen In yangi taktik boshqariluvchi raketalar uchirilganiga izoh berdi. Uning aytishicha, Janubiy Koreyaning Koreya yarimorolida harbiy mashg‘ulotlar o‘tkazganidan so‘ng, raketalar sinovini o‘tkazishga zarurat paydo bo‘lgan. Bu haqda Koreya milliy televideniyesiga asoslangan holda Blumberg agentligi xabar qilmoqda. Kim Chen Inning aniqlik kiritishicha, rasmiy Pxenyan «janubiy koreyalik bosqinchilarga bo‘ysunmaydi». Eslatib o‘tamiz, bir necha kun avval Shimoliy Koreyada uchirilgan raketalardan biri 430 km, ikkinchisi 690 km masofaga parvoz qilgach, 50 km.lik maksimal balandlikka yetgan va Yapon dengiziga qulagan edi.